11. 3. 92 De Europæiske Fællesskabers Tidende Nr. L 66/13 KOMMISSIONENS BESLUTNING af 10. februar 1992 om indgåelse af en protokol om handel og om handelsmæssigt og økonomisk samarbejde mellem Det Europæiske Kul- og Stålfællesskab (EKSF) på den ene side og Den Tjekkiske og Slovakiske Føderative Republik på den anden side (92/155/EKSF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Kul- og Stålfællesskab, særlig artikel 95, og ud fra følgende betragtninger: Efter Rådets afgørelse af 25. februar 1991 har Kommissionen ført forhandlinger med Deri Tjekkiske og Slovakiske Føderative Republik, som resulterede i en protokol om handel og om handelsmæssigt og økonomisk samarbejde for så vidt angår EKSF-varer; det er absolut nødvendigt at indgå denne protokol for at virkeliggøre Fællesskabets mål som defineret i bl.a. artikel 2 og 3 i Traktaten om Oprettelse af Det Europæiske Kul- og Stålfællesskab; ; denne beslutning berører ikke medlemsstaternes kompetence på det handelspolitiske område som fastsat i Traktatens artikel 71; efter konsultation i Det Rådgivende Udvalg for EKSF og efter samstemmende udtalelse fra Rådet med fuld enighed — VEDTAGET FØLGENDE BESLUTNING: Artikel 1 Protokollen om handel og om handelsmæssigt og økonomisk samarbejde mellem EKSF på den ene side og Den Tjekkiske og Slovakiske Føderative Republik på den anden side godkendes på EKSF's vegne. Teksten til prbtokollen er vedlagt denne beslutning. Artikel 2 Det kompetente medlem af Kommissionen udpeger den person, det pålægges at undertegne protokollen med bindende virkning for EKSF. Artfkel 3 Denne beslutning offentliggøres i De Europæiske Fællesskabérs Tidende. Udfærdiget i Bruxelles, den 10. februar 1992. På Kommissionens vegne Frans ANDRIESSEN Næstformand